
	1.
	Informatīvais ziņojums
Par pasākumiem aktīvi darbojošu ražotņu aizsardzības stiprināšanai pret bezpilota līdzekļu radītiem apdraudējumiem
	Iebildums (LTRK - 25.06.2026. - pēc termiņa)
Latvijas Tirdzniecības un rūpniecības kamera (turpmāk – LTRK) ir iepazinusies ar Ekonomikas ministrijas izstrādāto informatīvo ziņojumu “Par pasākumiem aktīvi darbojošu ražotņu aizsardzības stiprināšanai pret bezpilota līdzekļu radītiem apdraudējumiem”.
LTRK aicina Ekonomikas ministriju un politikas veidotājus uzņēmumu aizsardzības stiprināšanu pret bezpilota gaisa kuģu, bezpilota kuģošanas līdzekļu un bezpilota sauszemes platformu radītiem apdraudējumiem vērtēt plašāk. Proti, LTRK ieskatā informatīvajā ziņojumā ietvertā pieeja attiecināma arī uz uzņēmumiem, kas ir kritiskās infrastruktūras turētājs vai īpašnieks, jo arī, piemēram, energoapgāde, internets un datu centri ir tik pat nozīmīgi kā uzņēmumi, kas šobrīd ietverti informatīvājā ziņojumā.
 
Piedāvātā redakcija
-
	Ņemts vērā
Ekonomikas ministrija augstu novērtē Latvijas Tirdzniecības un rūpniecības kameras (turpmāk – LTRK) iesaisti un sniegto viedokli par nepieciešamību stiprināt uzņēmumu aizsardzību pret bezpilota līdzekļu radītiem apdraudējumiem.

Vienlaikus informējam, ka informatīvais ziņojums pēc būtības neizslēdz turpmāku diskusiju un iespējamu likumdošanas iniciatīvu attīstību attiecībā uz subjektu loka paplašināšanu, uz kuriem varētu tikt attiecināti attiecīgie aizsardzības pasākumi. Šobrīd jau ir spēkā tiesiskais regulējums, kas ir vērsts uz A, B un C kategorijas kritiskās infrastruktūras aizsardzības stiprināšanu pret bezpilota līdzekļiem. 

Attiecīgi informatīvajā ziņojumā ietvertie risinājumi ir uzskatāmi par nākamo attīstības soli, paplašinot pieeju ārpus kritiskās infrastruktūras tvēruma un vienlaikus saglabājot pakāpenisku, kontrolētu un drošības apsvērumos balstītu regulējuma ieviešanu. Šāda pieeja ļauj nodrošināt līdzsvarotu un pārskatāmu sistēmas attīstību, vienlaikus izvērtējot praktiskos ieviešanas aspektus un iespējamos riskus.

Ekonomikas ministrija ņems vērā LTRK pausto redzējumu turpmākajā politikas attīstībā un konceptuāli piekrīt, ka ilgtermiņā varētu tikt vērtēta arī plašāka pieeja subjektu loka noteikšanā. 

Vienlaikus ministrijas ieskatā šāda paplašināšana būtu īstenojama pakāpeniski, balstoties uz jau izveidotu un praksē pārbaudītu risinājumu sistēmu, jo pārāk strauja un nekontrolēta subjektu loka paplašināšana var radīt pretēju efektu – palielināt nesaskaņotu tehnisko risinājumu izmantošanu, sarežģīt institucionālo koordināciju un mazināt kopējās sistēmas efektivitāti apdraudējumu savlaicīgā identificēšanā un novēršanā. Tādēļ īpaši būtiski ir nodrošināt šādu risinājumu ieviešanu pakāpeniski un stingri kontrolētā ietvarā.
	Informatīvais ziņojums
-

	Informatīvais ziņojums
Par pasākumiem aktīvi darbojošu ražotņu aizsardzības stiprināšanai pret bezpilota līdzekļu radītiem apdraudējumiem
	Iebildums (AM - 25.06.2026.)
Vēršam uzmanību, ka informatīvajā ziņojumā sākotnēji tiek norādīts uz pirmo risinājumu – primāri stiprināt pasīvās aizsardzības līdzekļus - un potenciālu “nākamo posmu”  - par aktīvās pretdarbības spēju pakāpenisku stiprināšanu, savukārt informatīvā zinojuma 3.3. nodaļas sākumā ir norādīts, ka abi virziena īstenojami paralēli, līdz ar to aicinām precizēt ziņojumā ietverto informāciju. 
Piedāvātā redakcija
-
	Ņemts vērā
Precizēta informatīvā ziņojuma redakcija.
	Informatīvais ziņojums
-

	3.
	Informatīvais ziņojums
Par pasākumiem aktīvi darbojošu ražotņu aizsardzības stiprināšanai pret bezpilota līdzekļu radītiem apdraudējumiem
	Iebildums (AM - 25.06.2026.)
Atsaucoties uz 26-TA-1273 "Grozījums Nacionālās drošības likumā" starpinstitūciju saskaņošanā sniegto AM atzinumu, kā arī ar 2026. gada 12. jūnija starpinstitūciju attālinātajā sanāksmē pārrunātajiem institūciju iebildumiem par sākotnējo tiesību aktu, vēršam uzmanību uz informatīvā ziņojuma 6.lappusē sniegto informāciju, kas ietver pārrunātos jautājumus, uz kuriem tika vērsta uzmanība (piemēram, par attālināti vadāmu ierīču pārvietošanās pārtraukšanu un potenciālajām sekām). Savukārt attiecībā uz 6. lappusē noteikto, ka "Lai nodrošinātu vienotu un ar valsts drošības interesēm saskaņotu pieeju, ir pamatoti izvērtēt iespēju šo ražotņu īpašnieku un tiesisko valdītāju izveidotai iekšējās drošības dienesta apsardzei vai apsardzes komersantam, kas sniedz apsardzes pakalpojumus attiecīgajā kritiskās infrastruktūras objektā, paredzēt speciālo radiolīdzekļu izmantošanas tiesības, funkcionāli to tiesības un pienākumus pielīdzinot A, B un C kategorijas kritiskās infrastruktūras objektu īpašniekiem vai tiesiskajiem valdītājiem noteiktajām tiesībām un pienākumiem", aicinām papildnāt ziņojumu ar  “pielīdzināšanas” tiesiskajām sekām.


 
Piedāvātā redakcija
-
	Ņemts vērā
No informatīvā ziņojuma izņemta norāde par kritisko infrastruktūru.


	Informatīvais ziņojums
-

	4.
	Informatīvais ziņojums
Par pasākumiem aktīvi darbojošu ražotņu aizsardzības stiprināšanai pret bezpilota līdzekļu radītiem apdraudējumiem
	Iebildums (IEM - 25.06.2026.)
Informatīvā ziņojuma projekta 3.3.2. apakšnodaļā “Aktīvās pretdarbības virziens” sākot ar ceturto rindkopu līdz pašas apakšnodaļas beigām ir aprakstīts un paredzēts, ka aktīvi darbojošas ražotnes pēc pasīvā aizsardzības virziena īstenošanas uzsākšanas (Informatīvā ziņojama 3.3.1. apakšnodaļa), proti, sadarbības ar Valsts policiju ieviešanas, attālināti vadāmu sistēmu detekcijas risinājumu ieviešanas un tiesiskā ietvara radīšanas ražotņu piekļuvei Bezpilota gaisa kuģu informācijas sistēmai, t.sk. ar tiesībām izveidot ģeogrāfiskās zonas ap ražotni, pakāpeniski pāries tālāk aktīvās pretdarbības virzienā.
        Aktīvās pretdarbības virziens jau paredz plašākus un riskantākus pasākumus, ka aktīvi darbojošas ražotnes iekšējās drošības dienestu vai apsardzes komersantu darbiniekiem noteiktos gadījumos būs tiesības pārtraukt attālināti vadāmu ierīču pārvietošanos, piešķirot ražotnēm speciālo radiolīdzekļu izmantošanas tiesības, funkcionāli to tiesības un pienākumus pielīdzinot A, B un C kategorijas kritiskās infrastruktūras objektu īpašniekiem vai tiesiskajiem valdītājiem noteiktajām tiesībām un pienākumiem. Attiecīgi, tālākajos pasākumos paredzot arī grozījumu veikšanu saistītajos normatīvajos aktos – Nacionālajā drošības likumā, Elektronisko sakaru likumā, Apsardzes darbības likumā un Ministru kabineta 2022. gada 11. oktobra noteikumos Nr. 628 “Speciālo radiolīdzekļu izmantošanas kārtība”.
        Norādām, ka Ekonomikas ministrija 2026. gada 8. jūnijā saskaņošanai Vienotajā tiesību aktu izstrādes un saskaņošanas portālā (turpmāk – TAP) ievietoja likumprojektu “Grozījums Nacionālās drošības likumā” (TAP ID 26-TA-1273), par ko Iekšlietu ministrija un Aizsardzības ministrija, kā arī citas institūcijas, sniedza iebildumus un šo tiesību akta projektu nesasakņoja. Šajā likumprojektā jau bija plānots noteikt, ka aktīvi darbojošas ražotnes varētu pielīdzināt C kategorijas kritiskās infrastruktūras objektiem. Par minēto likumprojektu 2026. gada 18. jūnijā notika saskaņošanas sanāksme, kur par kritiskās infrastruktūras nozari atbildīgās ministrijas un iestādes paskaidroja Ekonomikas ministrijai iebildumu par likumprojektu pamatojumu un notika dažādu argumentu, viedokļu un ideju apmaiņa.
        Šīs sanāksmes gaitā Ekonomikas ministrijai tika norādīts, ka pirmkārt, šādā veidā un kārtībā ražotni pielīdzināt kritiskās infrastruktūras objektam un pēc būtības piešķirt tai kritiskās infrastruktūras statusu, to tai vienkārši pielīdzinot, ir pretrunā ar Nacionālās drošības likumā noteikto. Tostarp arī faktiski tiek apieti Eiropas Savienības un nacionālo tiesību akti un principi par kārtību, kādā identificē un nosaka kritisko infrastruktūru. Otrkārt, balsoties uz Ekonomikas ministrijas pausto, ka šī tiesiskā regulējuma mērķis ir plānot ražotņu aizsardzību pret attālināti vadāmām ierīcēm, t.sk. pret kaujas bezpilota gaisa kuģiem, no kompetentajām iestādēm tika norādīts, ka netiek rekomendēts ražotnēm (komersantiem) vispār piešķirt tiesības pielietot speciālos radiolīdzekļus jebkurā gadījumā, to pielietošanas augstā riska dēļ (skatīt arī institūciju atzinumus grozījumu Ministru kabineta 2022. gada 11. oktobra noteikumos Nr. 628 “Speciālo radiolīdzekļu izmantošanas kārtība” izstrādes gaitā; TAP ID 25-TA-236). Vienlaikus, sanāksmē institūcijas pauda atbalstu, dažādu preventīvu un pasīvu pasākumu ieviešanai, kā arī ražotņu sadarbības ar institūcijām stiprināšanai.
        Tomēr, ņemot vērā jau institūciju atzinumos par likumprojektu TAP ID 26-TA-1273 pausto, kā arī saskaņošanas sanāksmē izrunāto, informatīvajā ziņojumā ietverti pēc būtības tie paši risinājumi, ko kompetentās institūcijas jau noraidīja un neatzina par atbilstošiem. Turklāt, šobrīd plānots ražotnes pielīdzināt ne tikai C kategorijas kritiskās infrastruktūras objektiem, bet arī A un B kategorijas objektiem. Iekšlietu ministrijas un Valsts drošības dienesta ieskatā, šāda pieeja kategoriski nav atbalstāma.
          Aicinām Ekonomikas ministriju svītrot tekstu no informatīvā ziņojuma 3.3.2. apakšnodaļas “Aktīvās pretdarbības virziens” sākot ar ceturto rindkopu līdz apakšnodaļas beigām, kas paredz iespēju ražotni (komersantu) pielīdzināt vai tam piešķirt kritiskās infrastruktūras objekta tiesības jebkādā formā. Piedāvājam informatīvajā ziņojumā aprakstīt ražotnes, kurām ir piešķirts A, B vai C kategorijas kritiskās infrastruktūras statuss un to paredzētās tiesības pielietot radiolīdzekļus, jo arī tādas ražotnes ir un var būt.
         Attiecīgi, ievērojot veiktos precizējumus informatīvā ziņojuma tekstā, pārskatīt un precizēt arī Ministru kabineta sēdes protokollēmuma projektu.
Piedāvātā redakcija
-
	Ņemts vērā
No informatīvā ziņojuma izņemta norāde par kritisko infrastruktūru. 
	Informatīvais ziņojums
-

	Informatīvais ziņojums
Par pasākumiem aktīvi darbojošu ražotņu aizsardzības stiprināšanai pret bezpilota līdzekļu radītiem apdraudējumiem
	Priekšlikums (SAM - 25.06.2026.)
Nepieciešamība meklēt efektīvākos risinājumus objektu aizsardzībai pret nesankcionētiem bezpilota lidaparātu lidojumiem (kā arī citu attālināti vadāmu vai autonomu iekārtu) radītiem apdraudējumiem ir atbalstāma. Vienlaikus aicinām uzsvērt UAS ģeogrāfisko zonu lomas nošķiršanu no faktiskajiem aizsardzības un pretdarbības pasākumiem.

UAS ģeogrāfiskās zonas pašas par sevi objektus fiziski neaizsargā. Tās juridiski nosaka attiecīgās gaisa telpas izmantošanas nosacījumus vai ierobežojumus. Ja šādu zonu izveide tiek pamatota ar drošības apsvērumiem, būtisks ir Iekšlietu ministrijas un Aizsardzības ministrijas resoru vērtējums par attiecīgā apdraudējuma raksturu un nepieciešamajiem aizsardzības pasākumiem, jo VA "Civilās aviācijas aģentūra" primārā kompetence ir gaisa telpas izmantošanas un aviācijas drošuma un drošības aspektu izvērtēšana.

Vienlaikus UAS ģeogrāfiskās zonas var būt būtisks priekšnosacījums turpmākai rīcībai, jo pretdarbības pasākumi būtu piemērojami tikai pret nesankcionētiem bezpilota lidaparātu lidojumiem. Līdz ar to vispirms ir jābūt iespējai nošķirt atļautus lidojumus no nesankcionētiem vai potenciāli apdraudošiem lidojumiem.

Ziņojumā jau ir paredzēts izmantot Ministru kabineta 2024. gada 23. aprīļa noteikumos Nr. 248 “Bezpilota gaisa kuģu lidojumu noteikumi” noteikto UAS ģeogrāfisko zonu mehānismu, tostarp, lai nodrošinātu tiesisko ietvaru konkrētajā teritorijā un iespēju nošķirt saskaņotus lidojumus no nesaskaņotiem vai potenciāli apdraudošiem lidojumiem. Vienlaikus būtu aicināms skaidrāk nodalīt, ka UAS ģeogrāfiskās zonas pašas par sevi nenodrošina operatīvo reaģēšanu, aktīvo pretdarbību, komandķēdi vai starpinstitūciju lēmumu pieņemšanu incidentu gadījumos. Šie jautājumi risināmi ar atsevišķiem reaģēšanas, informācijas aprites un institucionālās koordinācijas mehānismiem.

Papildus jāņem vērā, ka UAS ģeogrāfisko zonu nosacījumi esošajā regulējumā nav tieši attiecināmi uz valsts un militāro bezpilota lidaparātu lidojumiem. Tādēļ paralēli zonu izveidei būtu jāparedz skaidrs informācijas apmaiņas mehānisms, lai nerastos situācija, kurā objekta turētājam vai atbildīgajām institūcijām (īpaši tām, kuras veic faktiskos pretdarbas pasākumus lidojumu pārtraukšanai) nav pietiekamas informācijas lidojuma statusa izvērtēšanai.

Tāpat šis jautājums būtu vērtējams arī kontekstā ar iespējamām izmaiņām gaisa telpas struktūrā, īpaši gadījumos, ja plānotie pretdarbības pasākumi var radīt ietekmi uz pilotējamās aviācijas drošību.
Piedāvātā redakcija
-
	Ņemts vērā
Ekonomikas ministrija pateicas par sniegto viedokli un konstruktīvajiem ierosinājumiem.

Informatīvajā ziņojumā ir nošķirta UAS ģeogrāfisko zonu funkcija no faktiskajiem aizsardzības un pretdarbības pasākumiem. Tajā norādīts, ka ģeogrāfisko zonu noteikšana pati par sevi nenodrošina fizisku aizsardzību, bet rada tiesisku ietvaru, kas ļauj nošķirt saskaņotus lidojumus no nesankcionētiem vai potenciāli apdraudošiem lidojumiem un kalpo kā būtisks priekšnosacījums turpmākai rīcībai.

Vienlaikus ir paredzēts, ka aktīvā pretdarbība, operatīvā reaģēšana un lēmumu pieņemšana saglabājama valsts institūciju kompetencē, attiecīgi UAS ģeogrāfiskās zonas ir tikai viens no kopējās sistēmas elementiem.

Ekonomikas ministrija piekrīt arī nepieciešamībai nodrošināt efektīvu informācijas apmaiņu.

Vienlaikus paskaidrojam, ka informatīvais ziņojums šajā posmā iezīmē konceptuālu pieeju un regulējuma attīstības virzienu. Detalizēti reaģēšanas mehānismi, institucionālās koordinācijas kārtība un ar gaisa telpas izmantošanu saistītie aspekti tiks padziļināti izvērtēti un precīzi noregulēti turpmāk normatīvo aktu izstrādes procesā ciešā sadarbībā ar atbildīgajām institūcijām.
	Informatīvais ziņojums
-

	Informatīvais ziņojums
Par pasākumiem aktīvi darbojošu ražotņu aizsardzības stiprināšanai pret bezpilota līdzekļu radītiem apdraudējumiem
	Priekšlikums (FM - 25.06.2026.)
Norādām, ka svarīgs ir Aizsardzības ministrijas un Iekšlietu ministrijas atzinums par Ekonomikas ministrijas sagatavoto informatīvo ziņojumu. Informatīvais ziņojums jāpapildina ar Aizsardzības ministrijas un Iekšlietu ministrijas viedokli par to, vai informatīvajā ziņojumā piedāvātais risinājums ir savietojams ar valsts institūciju informācijas sistēmām un vai informatīvajā ziņojumā piedāvātā risinājuma īstenošana ir iespējama Aizsardzības ministrijas un Iekšlietu ministrijas esošo budžeta līdzekļu ietvaros, vai informatīvajā ziņojumā piedāvātā risinājuma īstenošanai būs nepieciešami papildus finanšu līdzekļi, norādot arī to avotu, ņemot vērā, ka vidējā termiņā valsts budžeta fiskālā telpa ir negatīva. Norādām, ka Ministru kabineta 14.04.2026. sēdē ir izskatīts informatīvais ziņojums "Latvijas Fiskāli strukturālā plāna 2025.-2028. gadam 2026. gada Progresa ziņojums" un ar to ir pieņemts zināšanai, ka pie šī brīža prognozēm un atbilstoši definētajiem fiskālajiem nosacījumiem, novērtētā indikatīvā 2027.-2030. gada budžeta ietvara sagatavošanai pieejamā fiskālā telpa pozitīva tikai 2027. gadā ir 80,3 milj. euro, bet parējos gados tā ir negatīva, proti, 2028. gadā -153,3 milj. euro, 2029. gadā -191,1 milj. euro un 2030. gadā -883,5 milj. euro, kas nozīmē, ka papildu finansējums turpmākajiem gadiem bez kompensējošiem pasākumiem, kas, lai nodrošinātu atbilstību fiskālajiem nosacījumiem, primāri sedz negatīvo fiskālo telpu, nebūs pieejams.
 
Piedāvātā redakcija
-
	Ņemts vērā
Ekonomikas ministrija pateicas par sniegto viedokli un uzsvaru uz risinājuma institucionālo un fiskālo izvērtējumu.
Vienlaikus norādāms, ka informatīvais ziņojums izstrādes gaitā ir ticis apspriests starpinstitucionālās diskusijās, kurās piedalījās arī Aizsardzības ministrijas un Iekšlietu ministrijas pārstāvji, un to sniegtie apsvērumi ir ņemti vērā, izstrādājot Ziņojumā ietverto pieeju, tostarp attiecībā uz drošības aspektiem, institucionālo kompetenci un risku pārvaldību.

Attiecībā uz jautājumu par risinājuma savietojamību ar valsts institūciju informācijas sistēmām norādāms, ka informatīvais ziņojums šajā posmā iezīmē konceptuālu pieeju, vienlaikus paredzot turpmāku IKT risinājumu izvērtēšanu un savietojamības nodrošināšanu kā atsevišķu uzdevumu. Detalizēti tehniskie risinājumi, tostarp informācijas sistēmu integrācijas aspekti, tiks precizēti turpmāk normatīvā regulējuma izstrādes procesā ciešā sadarbībā ar kompetentajām institūcijām.

Vienlaikus uzsverams, ka, sagatavojot informatīvo ziņojumu, ir ievērots princips, ka komersanti nodrošina pasīvās aizsardzības risinājumu ieviešanu par saviem finanšu līdzekļiem, savukārt valsts institūciju loma ir saistīta galvenokārt ar normatīvā regulējuma izstrādi, metodisko atbalstu un institucionālās sadarbības koordinēšanu.

Tāpat informatīvajā ziņojumā ir norādīts, ka arī aktīvās pretdarbības instrumentu ieviešana notiek pēc pašu komersantu iniciatīvas un par to līdzekļiem. Attiecīgi ar šo pasākumu nodrošināšanu saistītie valsts institūciju pakalpojumi, tostarp licencēšana, apmācību īstenošana, tehnisko risinājumu izvērtēšana un uzraudzība, paredzami kā maksas pakalpojumi normatīvajos aktos noteiktajā kārtībā.
 
	Informatīvais ziņojums
-

	7.
	Informatīvais ziņojums
Par pasākumiem aktīvi darbojošu ražotņu aizsardzības stiprināšanai pret bezpilota līdzekļu radītiem apdraudējumiem
	Priekšlikums (AM - 25.06.2026.)
Aicinām informatīvā ziņojuma tekstā, kur tiek minēti “NBS un/vai VP” NBS un VP samainīt vietām, liekot VP vispirms vai vispār atstājot tikai VP. Miera laikā civiliedzīvotāji par konstatētiem apdraudējumiem vispirms informē VP, kas tad pēc nepieciešamības informāciju tālāk nodod NBS.
Piedāvātā redakcija
-
	Ņemts vērā
Precizēta informatīvā ziņojuma redakcija.
	Informatīvais ziņojums
-

	8.
	Informatīvais ziņojums
Par pasākumiem aktīvi darbojošu ražotņu aizsardzības stiprināšanai pret bezpilota līdzekļu radītiem apdraudējumiem
	Priekšlikums (AM - 25.06.2026.)
Valsts aizsardzības loģistikas un iepirkumu centrs (turpmāk – Centrs) 2026. gada 18. jūnijā Valsts kancelejas Tiesību aktu portālā aprites uzdevuma formā saņēma Ekonomikas ministrijas informatīvo ziņojumu Nr. 26-TA-1466 “Par pasākumiem aktīvi darbojošu ražotņu aizsardzības stiprināšanai pret bezpilota līdzekļu radītiem apdraudējumiem” (turpmāk- Ziņojums). Ekonomikas ministrija Ziņojumā informē par konceptuālo ieceri izveidot praktiski īstenojamu un institucionāli koordinētu risinājumu aktīvi darbojošu ražotņu aizsardzības stiprināšanai pret bezpilota gaisa kuģu, bezpilota kuģošanas līdzekļu un bezpilota sauszemes platformu (turpmāk – bezpilota līdzekļi) radītiem apdraudējumiem.
Ievērojot minēto, Ekonomikas ministrija lūdz izvērtēt informatīvo ziņojumu un sniegt komentārus līdz 2026. gada 25. jūnijam.
Centrs iepazinies ar informatīvo ziņojumu, konceptuāli atbalsta informatīvā ziņojuma tālāku virzību, vienlaikus vēršot uzmanību uz dažiem apsvērumiem, proti:
Lai nodrošinātu Ziņojumā esošo risinājumu un priekšlikumu virzību, Centra ieskatā, ir būtiski definēt konkrētu valsts iestādi, kas centralizētā kartībā veiks kontroles funkciju iepirkumu veikšanas kontekstā un turpmākas sistēmu instalācijas kontekstā;
Lai nodrošinātu Ziņojumā esošo risinājumu un priekšlikumu virzību, Centra ieskatā ir nepieciešams vienotais regulējums, lai konkrētas ierīces būtu saslēdzamas vienotā tīklā;
Centra ieskatā, pirms konkrēto sistēmu instalācijas, saskaņā ar Elektronisko sakaru likuma prasībām jāveic apkārtējas teritorijas novērtējums- vai ieslēdzot pretdronu aprīkojumu netiks traucētas kādas citas darbības, piemēram zvanu centri, sakaru centri, operatīvo dienestu rācijas utt.;
Lai nodrošinātu Ziņojumā esošo risinājumu un priekšlikumu virzību, Centra ieskatā, personālam, kas nodrošinās Zinājumā esošo aizsardzības risinājumu, jāparedz apmācību moduļus, kas pilnvērtīgi var nodrošināt vienoto izpratni par Ziņojumā esošo aizsardzības risinājumu un tā īpatnībām;
Centrs arī vērš uzmanību uz kontrolētu pieeju bezpilota līdzekļu pretdarbības vienotajam tīklam nākotnē- kādām personu lokam tiks paredzēta pieeja pie Zinājumā esošo aizsardzības risinājuma.

 
Piedāvātā redakcija
-
	Ņemts vērā
Ekonomikas ministrija pateicas par sniegto viedokli un konstruktīvajiem ierosinājumiem, kas vērsti uz informatīvajā ziņojumā paredzēto risinājumu praktisko īstenošanu.

Vienlaikus norādāms, ka informatīvais ziņojums šajā posmā iezīmē konceptuālu pieeju aktīvi darbojošu ražotņu aizsardzības stiprināšanai, savukārt detalizēti organizatoriskie, tehniskie un institucionālie aspekti tiks izstrādāti turpmāk normatīvā regulējuma izstrādes gaitā.
	Informatīvais ziņojums
-

	9.
	Informatīvais ziņojums
Par pasākumiem aktīvi darbojošu ražotņu aizsardzības stiprināšanai pret bezpilota līdzekļu radītiem apdraudējumiem
	Priekšlikums (AM - 25.06.2026.)
Attiecībā uz informatīvā ziņojuma 3.3.1. apakšnodaļā ietverto risinājumu par grozījumiem Ministru kabineta 2024. gada 23. aprīļa noteikumos Nr. 248 “Bezpilota gaisa kuģu lidojumu noteikumi” un šobrīd minētajos noteikumos noteikto kārtību, vēršam uzmanību uz to, ka katrs šāda veida pieteikums ir atbilstoši jāizvērtē, kas var radīt papildu slogu valsts iestādēm. Vienlaikus nav minēts potenciāls komersantu skaits, kas varētu rosināt bezpilota gaisa kuģu sistēmu ģeogrāfisko zonu izveidošanu virs saviem objektiem, tādējādi sākotnēji vēlams izvērtēt saistīto pušu reālās spējas to izdarīt, tā kā nav zināms, cik komersantiem un kādās teritorijās piemērotu šādas aizlieguma/ierobežojuma zonas.
 
Piedāvātā redakcija
-
	Ņemts vērā
Ekonomikas ministrija pateicas par sniegto viedokli un informē, ka informatīvajā ziņojumā norādītais, ka attiecīgie komersanti informē kompetentās valsts institūcijas par iespējamiem apdraudējumiem pēc būtības nerada jauna veida slogu valsts institūciju darbībā, jo jau šobrīd jebkura persona var vērsties kompetentajās institūcijās ar informāciju par iespējamiem bezpilota līdzekļu radītiem apdraudējumiem.

Attiecīgi komersantu iesaiste šajā procesā ir vērtējama kā papildu avots strukturētākai un kvalitatīvākai informācijai, nevis būtiski jauns vai atsevišķi administrējams pienākums.

Informatīvajā ziņojumā ir noteikti kritēriji, kuriem jāatbilst komersantiem. Ņemot vērā, ka ziņojumā paredzēto risinājumu ieviešana tiek rosināta pēc pašu komersantu iniciatīvas, šobrīd nav iespējams precīzi noteikt iesaistīto komersantu skaitu. Vienlaikus jāatzīmē, ka informatīvais ziņojums kalpos kā pamats komersantu informēšanai par valdības apstiprinātajiem ražotņu aizsardzības stiprināšanas pasākumiem pret attālināti vadāmu ierīču radītiem apdraudējumiem, lai tie varētu izvērtēt šo pasākumu ieviešanas nepieciešamību savās ražotnēs.
	Informatīvais ziņojums
-

	10.
	Informatīvais ziņojums
Par pasākumiem aktīvi darbojošu ražotņu aizsardzības stiprināšanai pret bezpilota līdzekļu radītiem apdraudējumiem
	Priekšlikums (IEM - 25.06.2026.)
Aicinām izvērtēt iespēju informatīvā ziņojuma 3.3.2. apakšnodaļā “Aktīvās pretdarbības virzienā” paredzēt, ka ražotnes uzsāk aktīvi ieviest pasīvās aizsardzības virziena pasākumus un aprakstīt priekšnosacījumus to ieviešanai, jo to ieviešana vien var sniegt atbalstu kompetentajām iestādēm, tādejādi veicinot ražotņu drošību.
Piedāvātā redakcija
-
	Ņemts vērā
Ekonomikas ministrija pateicas par sniegto priekšlikumu un pausto uzsvaru uz pasīvās aizsardzības pasākumu nozīmi.

Informatīvajā ziņojumā jau ir iekļauta pieeja, kas paredz pasīvās aizsardzības virziena prioritāru īstenošanu, tai skaitā detekcijas risinājumu ieviešanu, informācijas aprites nodrošināšanu un sadarbības stiprināšanu ar kompetentajām institūcijām. Ziņojumā ir uzsvērts, ka tieši šo pasākumu ieviešana ir pirmais un nepieciešamais priekšnosacījums turpmākai aizsardzības spēju attīstībai.

Ekonomikas ministrija piekrīt, ka pasīvās aizsardzības pasākumu savlaicīga ieviešana var būtiski veicināt gan pašu ražotņu drošību, gan sniegt atbalstu kompetentajām iestādēm, uzlabojot situācijas apzināšanu un informācijas kvalitāti.

Vienlaikus jāņem vērā, ka informatīvais ziņojums šajā posmā iezīmē vispārēju un konceptuālu pieeju, savukārt detalizēti priekšnosacījumi un konkrēta ieviešanas kārtība tiks precizēti turpmāk normatīvā regulējuma izstrādes gaitā
	Informatīvais ziņojums
-

	11.
	Informatīvais ziņojums
Par pasākumiem aktīvi darbojošu ražotņu aizsardzības stiprināšanai pret bezpilota līdzekļu radītiem apdraudējumiem
	Priekšlikums (IEM - 25.06.2026.)
Aicinām pārskatīt informatīvajā ziņojumā lietotos terminus attiecībā uz attālināti vadāmām ierīcēm. Informatīvajā ziņojumā tiek lietots termins “bezpilota līdzekļi”, bet citos normatīvajos aktos jau ir nostiprināts termins – “attālināti vadāmas ierīces”. Lai veicinātu normatīvo aktu vienveidību lūdzam lietot terminu – “attālināti vadāmas ierīces”.
Piedāvātā redakcija
-
	Ņemts vērā
Precīzēta informatīvā ziņojuma redakcija.
	Informatīvais ziņojums
-

	12.
	Informatīvais ziņojums
Par pasākumiem aktīvi darbojošu ražotņu aizsardzības stiprināšanai pret bezpilota līdzekļu radītiem apdraudējumiem
	Priekšlikums (IEM - 25.06.2026.)
Informatīvā ziņojuma 3.3. apakšnodaļā noteikts, ka divi savstarpēji papildinoši virzieni – pasīvās un aktīvās pretdarbības tiek īstenoti paralēli, bet 3.2. apakšpunktā noteikts, ka minētie virzieni tiek ieviesti pakāpeniski. Aicinām ievērot konsekvenci un salāgot risinājuma aprakstu nodrošinot, ka virzieni tiek ieviesti secīgi viens pēc otra, nevis paralēli.
Piedāvātā redakcija
-
	Ņemts vērā
Precizēta informatīvā ziņojuma redakcija.
	Informatīvais ziņojums
-

	13.
	Informatīvais ziņojums
Par pasākumiem aktīvi darbojošu ražotņu aizsardzības stiprināšanai pret bezpilota līdzekļu radītiem apdraudējumiem
	Priekšlikums (IEM - 25.06.2026.)
Informatīvajā ziņojumā ir vairākkārt norādīts, ka par attālināti vadāmas ierīces radītu incidentu paredzēts ziņot arī Nacionālajiem bruņotajiem spēkiem (turpmāk – NBS). Norādām, ka miera laikā šādu incidentu risināšana ir Valsts policijas kompetencē. NBS iesaiste šeit būtu, iespējams, nepieciešama tikai atsevišķos gadījumos, piemēram, ja ražotne atrodas blakus militārajam objektam vai pati ražotne ir piederīga aizsardzības nozarei. Attiecīgi Informatīvajā ziņojumā var atsaukties uz ražotņu sadarbību ar NBS, kad tas ir lietderīgi un saskaņots ar Aizsardzības ministriju.
Piedāvātā redakcija
-
	Ņemts vērā
Ekonomikas ministrija pateicas par sniegto viedokli un norādi attiecībā uz institucionālās rīcības praksi.

Vienlaikus paskaidrojam, ka informatīvais ziņojums šobrīd iezīmē vispārēju pieeju institucionālajai sadarbībai, neparedzot detalizētu operatīvās reaģēšanas kārtības regulējumu. Ekonomikas ministrija ņems vērā minēto ierosinājumu turpmākā tiesiskā regulējuma izstrādes gaitā.
	Informatīvais ziņojums
-

	14.
	Informatīvais ziņojums
Par pasākumiem aktīvi darbojošu ražotņu aizsardzības stiprināšanai pret bezpilota līdzekļu radītiem apdraudējumiem
	Priekšlikums (IEM - 25.06.2026.)
Informatīvā ziņojuma 3.3.1. apakšnodaļā “Pasīvās aizsardzības virziens” ir aprakstīts, ka pirms attālināti vadāmu ierīču detekcijas sistēmu iegādes vai iznomāšanas būtu rekomendējams komersantiem savlaicīgi konsultēties ar Valsts policiju. Aicinām aizstāt vārdu “rekomendējams” ar vārdu “nepieciešams”, jo bez Valsts policijas iesaistes šāds pasākums nebūs efektīvs. Piemēram, bez konsultācijām komersants var iegādāties sistēmu, ko Valsts policija nevarēs lietot vai savietot ar citām valstī jau lietotajām sistēmām.
Piedāvātā redakcija
-
	Ņemts vērā
Precizēta informatīvā ziņojuma redakcija.
	Informatīvais ziņojums
-

	15.
	Informatīvais ziņojums
Par pasākumiem aktīvi darbojošu ražotņu aizsardzības stiprināšanai pret bezpilota līdzekļu radītiem apdraudējumiem
	Priekšlikums (IEM - 25.06.2026.)
Aicinām izvērtēt iespēju iekļaut Informatīvajā ziņojumā arī sadaļu par komersantu sadarbības modeli ar Autonomo sistēmu kompetences centru.
Piedāvātā redakcija
-
	Ņemts vērā
Ekonomikas ministrija pateicas par sniegto priekšlikumu un ierosinājumu attiecībā uz komersantu sadarbības modeļa iekļaušanu ar Autonomo sistēmu kompetences centru.

Vienlaikus norādāms, ka informatīvais ziņojums šajā posmā neparedz izsmeļošu visu risinājuma elementu detalizāciju, bet gan iezīmē vispārēju pieeju un risinājuma attīstības uzsākšanu.

Ekonomikas ministrija ņems vērā sniegto priekšlikumu un attiecīgo aspektu izvērtēs turpmāk, izstrādājot tiesisko regulējumu un to saskaņojot ar atbildīgajām institūcijām.
	Informatīvais ziņojums
-



